Diari Oficial de la Generalitat Valenciana


Sumari del DOGV 4340, del 20-09-2002 (2002/10783)

Informació pública de la subhasta nº L0267L5736814212 dels béns embargats en procediment administratiu de constrenyiment del deutor, senyor Jesús Leopoldo Ruiz Cando.
----------------------------------------------------------------------------------------------------------------------------------------------------------------------

### Dades del document

Número de DOGV
:   4340

Data del DOGV
:   20-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10693


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Informació pública de la subhasta nº M1860D4220269025 dels béns embargats en procediment administratiu de constrenyiment del deutor, senyor Jesús Leopoldo Ruiz Cando. [2002/X10049]
  
El senyor Emilio Montagud Cardá, cap de la Dependència Regional de Recaptació d'esta Delegació de l'AEAT, fa saber:
  
Que, de conformitat amb el que disposa l'article 146 del Reglament General de Recaptació aprovat per RD 1.648/1990, de 20 de desembre, i es va dictar acord amb data 01 d'agost de 2002, tot decretant la venda dels béns embargats en procediment administratiu de constrenyiment, seguit contra els deutors següents:
  
Nom del deutor: (2001/069) Jesús Leopoldo Ruiz Cando
  
NIF/CIF: 3.015.658
  
Unitat recaptació: U. Reg. Recapt.
  
Es disposa la venda dels béns que es detallen tot seguit, mitjançant subhasta que tindrà lloc el dimarts 3 de desembre de 2002, a les 10.00 hores, a la Delegació de l'AEAT de Girona (situada a l'avinguda de Jaume I, 47, 17155 Girona) al Saló d'Actes.
  
En compliment de l'article 146 del citat Reglament, es publica el present anunci i s'adverteix a les persones que vulguen prendre part en la subhasta, del següent:
  
Relació de béns a subhastar:
  
Lot número 1
  
Expedient a nom de (2001/069) senyor Jesús Leopoldo Ruiz Cando
  
Urbana: terreny a Sant Pere Pescador (Girona), territori del Juncà d'extensió mil tres-cents setanta-cinc metres quadrats, de figura rectangular, avui en procés d'urbanització i que segons el planejament urbanístic vigent es destina a l'edificació, que constituïx l'illa de cases número u de la urbanització. Confronta: al nord, sud i est, amb canals d'aigua que formen part en l'actualitat de la finca matriu, mitjançant una franja d'espai lliure; i per l'oest, amb finca segregada de la present, destinada a zona verda pública.
  
Inscrita al Registre de la Propietat de Figueres, al foli 115 revers, del llibre 60 de Sant Pere Pescador, tom 2844, finca 2509, inscripció 6ª.
  
Càrregues que han de quedar subsistents:
  
\* Embargament a favor del Col·legi Oficial d'Arquitectes per la quantia de 82.231.94 euros.
  
\* Hipoteca que grava el 32,90% de la finca a saber: Mª Victoria Eizmendi Lázaro, Juan Eizmendi Lázaro, María Iciar Eizmendi Landa, Mª Begoña Eizmendi Landa, José Eizmendi Landa, Agustín Eugenio de Asís Roig, quant a 6,8713, 6,8713, 3,0702, 3,0702, 3,0702, 12,2860 i 0,7310 deumil·lèsimes per cent respectivament per a respondre de l'indicat percentatge del 32,90% del total capital inicial de 822.184,56 euros de principal i 164.436,91 euros per a costes i despeses.
  
Valoració del bé: 677.022,10 euros
  
Tipus de subhasta en primera licitació: 270.143,67.euros
  
Trams: 2.000 . euros
  
Tipus de subhasta en segona licitació: 202.607,75.euros
  
Trams: 2.000 .euros
  
Condicions
  
Primera: els béns a subhastar estan afectats per les càrregues i gravàmens que figuren en la descripció dels béns, i que consten a l'expedient, les quals queden subsistents sense que puga aplicar-se a la seua extinció el preu del rematada.
  
Segona: la subhasta se suspendrà en qualsevol moment anterior a l'adjudicació de béns, si es fa el pagament del deute, interessos i costes del procediment.
  
Tercera: els licitadors podran enviar o presentar les ofertes en sobre tancat des de l'anunci de subhasta fins a una hora abans del seu inici, sense perjudici que puguen participar personalment en la licitació amb postures superiors a la del sobre. Les ofertes esmentades, que tindran el caràcter de màximes seran registrades al Registre General de la Delegació de l'AEAT, i hauran d'anar acompanyades de xec conformat, estès a favor del Tresor Públic per l'import del dipòsit, o del NRC justificatiu de la seua constitució telemàtica d'acord amb la Resolució 5/2002, de 17 de maig, del director general de l'Agència Estatal de l'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE de 24.05.02), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desplegats pels òrgans de recaptació.
  
Quarta: qualsevol licitador haurà de constituir davant la Mesa de Subhasta, dipòsit de garantia, en metàl·lic o xec conformat a favor del Tresor Públic, que serà almenys del 20% del tipus de subhasta en primera licitació.
  
Este dipòsit que s'ingressarà en ferm en el Tresor si els adjudicataris no satisfan el preu del rematada, sense perjudici de les responsabilitats en què incorreran pels majors perjudicis que sobre l'import del dipòsit origine la inefectivitat de l'adjudicació.
  
També es podrà constituir el dipòsit de garantia a través d'una entitat col·laboradora adherida per via telemàtica, tot associant a un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE de 24.05.02), del director de l'Agència Tributària.
  
Cinquena: en cas que no resulten adjudicats els béns en una primera licitació, la Mesa de Subhasta podrà realitzar una segona licitació, si ho considera escaient, tot fixant el nou tipus de subhasta en el 75% de l'import de la 1ª licitació, o bé anunciarà la iniciació del tràmit d'adjudicació directa que es durà a terme d'acord amb l'art. 150 del Reglament General de Recaptació.
  
Sisena: l'adjudicatari haurà de lliurar en l'acte, o dins dels cinc dies següents, la diferència entre el dipòsit constituït i el preu d'adjudicació.
  
L'ingrés, en el termini establit, de la diferència entre el preu d'adjudicació i l'import del dipòsit constituït, podrà realitzar-se a través d'Internet en la direcció http://www.aeat.es/, en l'opció ?pagament d'impostos, pagament de liquidacions practicades per l'administració?.
  
Alhora, l'adjudicatari podrà realitzar a través d'Internet, en l'adreça adés esmentada, l'ingrés de l'import total del preu d'adjudicació, cosa que haurà de comunicar a la Mesa de Subhasta, i en este cas una vegada efectuat l'ingrés l'Agència Tributària procedirà a alçar la retenció realitzada sobre el dipòsit constituït per l'adjudicatari.
  
Setena: si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'eixe moment, a la Mesa de Subhastes.
  
La Mesa de Subhasta obrirà en acte públic les ofertes presentades al final del termini del mes des del seu inici, i podrà procedir l'adjudicació dels béns si alguna d'elles es considera suficient en aquell moment. En cas contrari, s'anunciarà l'extensió a un mes més per a presentació de noves ofertes, o millora de les ja existents, sense perjudici de la validesa de les ofertes presentades fins a aquell moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en 1ª licitació quan no s'haja considerat escaient de celebrar una 2ª licitació; si hagués existit 2ª licitació no hi haurà preu mínim.
  
Alhora, es podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE de 24.05.02), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desplegats pels òrgans de recaptació.
  
Vuitena: l'Agència Tributària es reserva el dret de demanar l'adjudicació per a l'Estat del bé que no hagués estat objecte de rematada, conformement amb el que establix l'art. 158 del Reglament General de Recaptació.
  
Novena: quan es tracte de béns inscribibles en registres públics, els licitadors es conformaran amb els títols de propietat que hagen aportat a l'expedient, sense dret a exigir-ne altres; els títols esmentats estaran a disposició dels interessats a les oficines de la Dependència de Recaptació, Secció Subhastes (1ª planta), on podran ser examinats tots els dies hàbils a partir de la publicació del present anunci, des de les 9.00 a 14.00 hores, fins al dia anterior de la realització de la subhasta. En cas de no estar inscrits els béns al registre, l'escriptura d'adjudicació és títol mitjançant el qual pot efectuar-se la immatriculació en els termes previstos en l'art. 199 b) de la Llei Hipotecaria, i en els altres casos s'atindran al que disposa el títol VI de la llei esmentada.
  
Deu: totes les despeses i impostos derivats de la transmissió, inclosos els derivats de la inscripció al Registre de la Propietat del manament de cancel·lació de càrregues posteriors, seran per compte de l'adjudicatari.
  
Respecto a l'estat de deutes amb la comunitat de propietaris, que pogueren existir, dels habitatges o locals, l'adjudicatari exonera expressament l'AEAT, a l'empara de l'art. 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran al seu càrrec les despeses que queden pendents de pagament.
  
Onze: el procediment de constrenyiment solament se suspendrà en els termes i les condicions assenyalats en l'art. 135 i 136 de la Llei General Tributària.
  
En tot allò no previst en l'anunci, hom s'atindrà al que preceptuen les disposicions legals que regulen l'acte.
  
València, 1 d'agost de 2002.- El cap de la Dependència Regional de Recaptació: Emilio Montagud Cardá.